**Θεόφιλος Μυλωνάς**

**Επιχειρηματίας στον τομέα της τεχνολογίας**

**Διπλ. Ηλεκτρολόγος Μηχανικός | Μεταπτυχιακό στα Πληροφοριακά Συστήματα**

**Πρόεδρος Συνδέσμου Επιχειρήσεων Τεχνολογίας και Πληροφορικής Ελλάδος**

**Πρόεδρος και Διευθύνων Σύμβουλος YSOFT AE | Ιδρυτής και Διαχειριστής Exandia | Ιδρυτής και Partner στο TECS Capital (Venture Capital Fund)**

[www.linkedin.com/in/theofilosmilonas](http://www.linkedin.com/in/theofilosmilonas)

Ο **Θεόφιλος Μυλωνάς** είναι **Διπλωματούχος Ηλεκτρολόγος Μηχανικός** του **Αριστοτελείου Πανεπιστημίου Θεσσαλονίκης (ΑΠΘ)** και κάτοχος **Μεταπτυχιακού Διπλώματος στα Πληροφοριακά Συστήματα** από το **Πανεπιστήμιο Μακεδονίας**, με περισσότερα από 30 χρόνια εμπειρίας στον τομέα της καινοτομίας και τεχνολογίας.

Ως **Ιδρυτής Εταιρειών Τεχνολογίας και Παραγωγής Λογισμικού** **(CARDISOFT ΑΕ, YSOFT AE και EXANDIA)**, έχει υλοποιήσει σύνθετα έργα ανάπτυξης ολοκληρωμένων πληροφοριακών συστημάτων τόσο στην Ελλάδα όσο και στο εξωτερικό, καλύπτοντας ένα ευρύ φάσμα εφαρμογών για δημόσιους και ιδιωτικούς οργανισμούς. Το επιχειρηματικό του αντικείμενο επικεντρώνεται στην Ανάπτυξη Ολοκληρωμένων Πληροφοριακών Συστημάτων Μεγάλης Κλίμακας και Καινοτόμων Προϊόντων Λογισμικού, με έμφαση στην Τεχνητή Νοημοσύνη (AI), στην Ασφάλεια Υπολογιστικών Συστημάτων και την Προστασία Προσωπικών Δεδομένων (Data Protection).

Επίσης είναι Ιδρυτής / Partner του **TECS VENTURE CAPITAL FUND**, ενός **Επιχειρηματικού Κεφαλαίου** που ειδικεύεται στην καινοτομία, εστιάζοντας σε **επενδύσεις σε νεοφυείς επιχειρήσεις** που αναπτύσσουν τεχνολογίες αιχμής, ενισχύοντας έτσι το οικοσύστημα των καινοτόμων startups στην Ελλάδα.

Τη διετία 2013-2015, καθώς και από το 2021 έως σήμερα, ο Θεόφιλος Μυλωνάς κατέχει τη θέση του **Προέδρου του Συνδέσμου Επιχειρήσεων Τεχνολογίας και Πληροφορικής Ελλάδας** (ΣΕΠΤΕ – [www.setpe.org.gr](http://www.setpe.org.gr)), εκπροσωπώντας τις καινοτόμες ελληνικές τεχνολογικές επιχειρήσεις και προωθώντας δράσεις για την ενδυνάμωση, την εξωστρέφεια και τη δικτύωσή τους με το διεθνές τεχνολογικό οικοσύστημα. Η σχέση του με τον Σύνδεσμο είναι μακροχρόνια και σταθερή, έχοντας διατελέσει μέλος του Διοικητικού Συμβουλίου σε συνεχείς θητείες από το 2005, υπηρετώντας από διάφορες θέσεις ευθύνης.

Ως Πρόεδρος του ΣΕΤΠΕ, συμμετέχει ενεργά σε θεσμικές δομές, μεταξύ των οποίων η Επιτροπή Παρακολούθησης του Προγράμματος «Ψηφιακός Μετασχηματισμός» 2021–2027 της Ειδικής Υπηρεσίας Διαχείρισης του Υπουργείου Ψηφιακής Διακυβέρνησης, καθώς και η Επιτροπή Παρακολούθησης του Περιφερειακού Προγράμματος «Κεντρική Μακεδονία» 2021–2027 της Περιφέρειας Κεντρικής Μακεδονίας.

Συμμετέχει στο **Industrial Advisory Board** του **Τμήματος Εφαρμοσμένης Πληροφορικής** του **Πανεπιστημίου Μακεδονίας**, έχοντας συνδράμει στον επαναπροσδιορισμό των Προγραμμάτων Σπουδών, στις διαδικασίες πιστοποίησης του Τμήματος, καθώς και στη χάραξη στρατηγικών κατευθύνσεων που ενισχύουν τη διασύνδεση της ακαδημαϊκής κοινότητας με τις ανάγκες και τις εξελίξεις της αγοράς εργασίας.

Ο κ. Μυλωνάς έχει διατελέσει επιστημονικά υπεύθυνος και επικεφαλής σε πλήθος εθνικών και ευρωπαϊκών έργων Έρευνας και Καινοτομίας στον τομέα της ανάπτυξης λογισμικού, με αντικείμενα όπως το blockchain, η τεχνητή νοημοσύνη, τα μεγάλα δεδομένα και η ασφάλεια πληροφοριακών συστημάτων. Παράλληλα, έχει συμμετάσχει ως προσκεκλημένος ομιλητής σε συνέδρια και σεμινάρια στην Ελλάδα και το εξωτερικό, με θεματικές που εστιάζουν στην τεχνολογία, την καινοτομία και την επιχειρηματικότητα.

Διετέλεσε μέλος της **Αντιπροσωπείας του Τεχνικού Επιμελητηρίου Ελλάδος, Τμήματος Κεντρικής Μακεδονίας (ΤΕΕ/ΤΚΜ),** για δύο θητείες (2017–2019 και 2022–2024).

Παραμένοντας προσανατολισμένος στις ανάγκες του τεχνολογικού οικοσυστήματος, οραματίζεται ένα βιώσιμο και ανταγωνιστικό μέλλον για τον ελληνικό κλάδο τεχνολογίας και καινοτομίας.